钦定古今图书集成/明伦汇编/氏族典/第165卷 > 《廖用贤尚友录》 > 安熙
## 钦定古今图书集成/明伦汇编/氏族典/第165卷 > 《廖用贤尚友录》 > 安熙

按《元史安熙传》：“熙字敬仲，真定槁城人。祖滔、父松，皆
以学行淑其乡人。熙既承其家学，及闻保定刘因之
学，心向慕焉。方将造其门，而因已殁，乃从因门人乌
叔备问其绪说。熙简靓和易，务为下学之功。遭时承
平，不屑仕进，家居教授垂数十年，四方之来学者多
所成就。既殁，乡人为立祠于槁城之西。”